Diari Oficial de la Generalitat Valenciana


Sumari del DOGV 5444, del 06-02-2007 (2007/815)

RESOLUCIÓ de 23 de novembre de 2006, del director gerent de l'Agència Valenciana de Salut, per la qual desestima el recurs d'alçada número 22/06, interposat per José Manuel Navarro Hernández, en nom de Francisco Santos Febrer, Ana M. Badenes Chillida, Jorge Luis Cid Foix, Amparo Carceller García, M. Dolores Febrer Domingo i M. Teresa Febrer Domingo, i el número 24/06, interposat per Teresa Carbonell Fornet, en nom d'Ester Bueno Vicente i Trinidad Aguilar Navarro, contra la Resolució del director general de Farmàcia i Productes Sanitaris de 30 de març de 2006, per mitjà de la qual inicia el procediment d'adjudicació d'autoritzacions d'obertura de noves oficines de farmàcia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5444

Data del DOGV
:   06-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/815


Data del document
:   23-11-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * contracte de serveis
    * licitació
    * farmacologia

Vistos els recursos d'alçada número 22/06, interposat per José Manuel Navarro Hernández, en nom de Francisco Santos Febrer, Ana M. Badenes Chillida, Jorge Luis Cid Foix, Amparo Carceller García, M. Dolores Febrer Domingo i M. Teresa Febrer Domingo, i el número 24/06, interposat per Teresa Carbonell Fornet, en nom d'Ester Bueno Vicente i Trinidad Aguilar Navarro, contra la Resolució del director general de Farmàcia i Productes Sanitaris, de 30 de març de 2006, publicada en el Diari Oficial de la Comunitat Valenciana número 5.248, de 28 d'abril de 2006, per mitjà de la qual s'inicia el procediment d'adjudicació d'autoritzacions d'obertura de noves oficines de farmàcia, i examinats els fets següents.  
Fets  
Primer  
La Resolució del secretari autonòmic per a l'Agència Valenciana de Salut de data 19 de setembre de 2005 determina el nombre de noves oficines de farmàcia necessàries per a oferir una atenció farmacèutica adequada a la població, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica.  
Segon  
Per mitjà de sengles resolucions de data 15 de març de 2006, el secretari autonòmic de l'Agència Valenciana de Salut autoritza l'obertura, segons el mòdul turístic, de noves oficines de farmàcia en els municipis de Teulada, el Campello i el Pilar de la Horadada. I, per mitjà de la Resolució de 16 de febrer de 2006, el secretari autonòmic per a l'Agència Valenciana de Salut autoritza una nova oficina de farmàcia en el municipi de Benicarló segons el mòdul general.  
Tercer  
Mitjançant una resolució del director general de Farmàcia i Productes Sanitaris de 30 de març de 2006, publicada en el Diari Oficial de la Comunitat Valenciana número 5.248, de 28 d'abril de 2006, s'inicia el procediment d'adjudicació d'autoritzacions d'obertura de noves oficines de farmàcia, d'acord amb el que establix l'article 6 del Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia, i s'ordena l'acumulació, per a adjudicar-les en un sol procediment, de les autoritzacions esmentades adés, tant les corresponents al mòdul general com les corresponents al mòdul turístic i les que havien quedat desertes en el procediment d'adjudicació corresponent a l'any anterior.  
Quart  
No conformes amb la resolució esmentada, s'interposen els recursos d'alçada indicats en l'encapçalament davant del director gerent de l'Agència Valenciana de Salut, en els quals es demana que s'anul·le i deixe sense efecte l'acumulació de les autoritzacions per a l'adjudicació, que se suspenga l'execució de la resolució recorreguda, i també l'exclusió de l'oficina de farmàcia autoritzada segons el mòdul general en el municipi de Benicarló (autoritzada per la Resolució del secretari autonòmic per a l'Agència Valenciana de Salut de 16 de febrer de 2006), i de les autoritzades segons el mòdul turístic en els municipis de Teulada i el Campello (autoritzades per sengles resolucions del secretari autonòmic per a l'Agència Valenciana de Salut de 15 de març de 2006).  
Les al·legacions en què fonamenten les seues pretensions els recurrents poden concretar-se en les següents:  
- L'acumulació en el mateix procediment d'adjudicació de les autoritzacions d'obertura corresponents a l'aplicació del mòdul general i les corresponents a l'aplicació del mòdul turístic contravé el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i procediment Administratiu Comú, perquè no hi ha entre ambdós una identitat substancial o connexió íntima.  
- L'execució de la resolució recorreguda ha de suspendre's perquè s'ha interposat un recurs potestatiu de reposició contra la Resolució de 16 de febrer de 2006 del secretari autonòmic per a l'Agència Valenciana de Salut, per mitjà de la qual s'autoritza una nova oficina de farmàcia a Benicarló, segons el mòdul general; i pels perjuís de reparació difícil o impossible que s'ocasionarien als recurrents.  
Cinqué  
En el Diari Oficial de la Comunitat Valenciana número 5.327, de 18 d'agost de 2006, se sotmet a informació pública el tràmit d'al·legacions d'este expedient.  
Els fonaments jurídics següents s'apliquen als fets anteriors.  
Fonaments jurídics  
Primer  
L'Agència Valenciana de Salut és competent per a resoldre este recurs pel que disposen el Reial Decret 278/1980, 25 de gener, sobre la transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual regula l'establiment, el trasllat i la transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, del Consell de la Generalitat Valenciana, pel qual aprova els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, que modifica els Estatuts de l'Agència Valenciana de Salut; i la Llei 30/1992, de 26 de novembre, i les seues modificacions.  
Segon  
Quant a la primera de les al·legacions, que fa referència al fet que l'acumulació de l'adjudicació de les autoritzacions de l'aplicació del mòdul general i les de l'aplicació del mòdul turístic en un sol procediment contravé el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè no hi ha entre ambdós identitat substancial o connexió íntima, s'ha de rebutjar, ja que resulta evident que es tracta de procediments idèntics -adjudicació d'autoritzacions per a l'obertura de noves oficines de farmàcia amb criteris idèntics d'adjudicació (Decret 198/2003, de 3 d'octubre, que establix els criteris de selecció en els procediments d'adjudicació d'autoritzacions d'obertura de noves oficines de farmàcia)- i perfectament relacionats -es tracta de les autoritzacions concedides des de l'últim procediment d'adjudicació fet. S'ha d'indicar, a més, que, d'acord amb l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, invocat adés, contra la resolució d'acumulació no és possible cap recurs.  
Quant a la suspensió de l'execució de la resolució que inicia el procés d'adjudicació, perquè s'ha interposat un recurs de reposició contra la Resolució de 16 de febrer d'autorització d'una oficina de farmàcia a Benicarló pel mòdul general, dictada per l'execució de la Sentència de 18 de juny de 2003 del Tribunal Superior de Justícia de la Comunitat Valenciana, no és possible, ja que este recurs de reposició ha sigut desestimat mitjançant una resolució del director gerent de l'Agència Valenciana de Salut de 30 de maig de 2006. I, quant als perjuís als recurrents, són comparables als ocasionats a l'interés públic.  
Quant a les al·legacions sobre la impossibilitat d'incloure en el procediment d'adjudicació l'autorització repetida de l'oficina de farmàcia en Benicarló, perquè està firmada la resolució pel secretari autonòmic per a l'Agència Valenciana de Salut, i la impossibilitat d'haver recorregut en l'àmbit contenciós pel mateix motiu, no són acceptables. En primer lloc, perquè, com ja s'ha expressat, la resolució esmentada de 16 de febrer de 2006 va ser objecte d'un recurs de reposició ja desestimat; en segon lloc, perquè la disposició addicional primera del Decret 25/2005, de 4 de febrer, del Consell de la Generalitat, que aprova els Estatuts reguladors de l'Agència Valenciana de Salut, establix que:  
"L'Agència Valenciana de Salut ha d'iniciar les activitats en el termini de tres mesos a partir de la data de la publicació en el Diari Oficial de la Generalitat d'este decret. En esta data s'hi produirà l'adscripció, orgànica i funcional, de les direccions generals, àrees i servicis inclosos en els Estatuts i que fins a la data esmentada depenen directament de la Secretaria Autonòmica per a l'Agència Valenciana de Salut, d'acord amb el Decret 116/2003, d'11 de juliol, del Consell de la Generalitat, pel qual aprova el Reglament Orgànic i Funcional de la Conselleria de Sanitat, i l'Orde de 31 de juliol de 2003, del conseller de Sanitat, que el desplega.  
També s'ha de fer el nomenament del director gerent i dels directors dels òrgans de gestió de l'Agència, que han d'assumir les funcions previstes en els Estatuts".  
En conseqüència, és procedent desestimar els recursos interposats.  
Pels fets i els fonaments jurídics anteriors, resolc desestimar el recurs d'alçada número 22/06, interposat per José Manuel Navarro Hernández, en nom de Francisco Santos Febrer, Ana M. Badenes Chillida, Jorge Luis Cid Foix, Amparo Carceller García, M. Dolores Febrer Domingo i M. Teresa Febrer Domingo, i el número 24/06, interposat per Teresa Carbonell Fornet, en nom d'Ester Bueno Vicente i Trinidad Aguilar Navarro, contra la Resolució del director general de Farmàcia i Productes Sanitaris de 30 de març de 2006, per mitjà de la qual s'inicia el procediment d'adjudicació d'autoritzacions d'obertura de noves oficines de farmàcia.  
Esta resolució es publica amb l'advertiment a les persones interessades que posa fi a la via administrativa i que s'hi pot interposar un recurs contenciós administratiu en el termini de dos mesos, comptador a partir de l'endemà de la data de la notificació, d'acord amb els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 23 de novembre de 2006.- El director gerent de l'Agència Valenciana de Salut: Manuel Cervera Taulet.